				|

		52014DC0406

			Σύσταση για ΣΥΣΤΑΣΗ ΤΟΥ ΣΥΜΒΟΥΛΙΟΥ σχετικά με το εθνικό πρόγραμμα μεταρρυθμίσεων της Γερμανίας για το 2014 και τη διατύπωση γνώμης του Συμβουλίου σχετικά με το πρόγραμμα σταθερότητας της Γερμανίας για το 2014 /* COM/2014/0406 final */

Σύσταση
για
ΣΥΣΤΑΣΗ
ΤΟΥ ΣΥΜΒΟΥΛΙΟΥ
σχετικά
με το εθνικό
πρόγραμμα
μεταρρυθμίσεων
της Γερμανίας
για το 2014
και τη
διατύπωση
γνώμης του
Συμβουλίου
σχετικά με το
πρόγραμμα
σταθερότητας
της Γερμανίας
για το 2014

ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης, και
ιδίως το άρθρο 121
παράγραφος 2
και το άρθρο 148
παράγραφος 4,
Έχοντας
υπόψη τον
κανονισμό (ΕΚ)
αριθ. 1466/97 του
Συμβουλίου,
της 7ης Ιουλίου
1997, για την
ενίσχυση της
εποπτείας της
δημοσιονομικής
κατάστασης και
την εποπτεία
και το συντονισμό
των
οικονομικών
πολιτικών[1], και
ιδίως το άρθρο 5
παράγραφος 2,
Έχοντας
υπόψη τον
κανονισμό (ΕΕ)
αριθ. 1176/2011 του
Ευρωπαϊκού
Κοινοβουλίου
και του
Συμβουλίου,
της 16ης Νοεμβρίου
2011, σχετικά με
την πρόληψη
και τη
διόρθωση των
υπερβολικών
μακροοικονομικών
ανισορροπιών[2], και
ιδίως το άρθρο 6
παράγραφος 1,
Έχοντας
υπόψη τη
σύσταση της
Ευρωπαϊκής
Επιτροπής[3],
Έχοντας
υπόψη τα
ψηφίσματα του
Ευρωπαϊκού
Κοινοβουλίου[4],
Έχοντας
υπόψη τα
συμπεράσματα
του Ευρωπαϊκού
Συμβουλίου,
Έχοντας
υπόψη τη γνώμη
της επιτροπής
απασχόλησης,
Έχοντας
υπόψη τη γνώμη
της
οικονομικής
και δημοσιονομικής
επιτροπής,
Έχοντας
υπόψη τη γνώμη
της επιτροπής
κοινωνικής προστασίας,
Έχοντας
υπόψη την
γνώμη της
επιτροπής
οικονομικής
πολιτικής,
Εκτιμώντας
τα ακόλουθα:
(1)
Στις 26
Μαρτίου 2010, το
Ευρωπαϊκό
Συμβούλιο
συμφώνησε με
την πρόταση
της Επιτροπής
για τη
δρομολόγηση της
στρατηγικής
«Ευρώπη 2020», μιας
νέας
στρατηγικής για
την ανάπτυξη
και την
απασχόληση, η
οποία, βασιζόμενη
στον
μεγαλύτερο συντονισμό
των
οικονομικών
πολιτικών, θα
εστιάζεται
στους
νευραλγικούς
τομείς στους
οποίους απαιτείται
δράση ώστε να
ενισχυθεί το
δυναμικό διατηρήσιμης
ανάπτυξης και
ανταγωνιστικότητας
της Ευρώπης.
(2)
Στις 13
Ιουλίου 2010, το
Συμβούλιο, με
βάση τις
προτάσεις της
Επιτροπής,
εξέδωσε
σύσταση
σχετικά με
τους γενικούς
προσανατολισμούς
της
οικονομικής
πολιτικής των
κρατών μελών
και της Ένωσης
(2010 έως 2014) και, στις 21 Οκτωβρίου
2010, εξέδωσε
απόφαση
σχετικά με τις
κατευθυντήριες
γραμμές για
τις πολιτικές
απασχόλησης
των κρατών
μελών, οι
οποίες από
κοινού
αποτελούν τις
«ολοκληρωμένες
κατευθυντήριες
γραμμές». Τα κράτη
μέλη κλήθηκαν
να λαμβάνουν
υπόψη τις
ολοκληρωμένες
κατευθυντήριες
γραμμές στις
οικείες οικονομικές
πολιτικές και
στις πολιτικές
για την απασχόληση.
(3)
Στις 29
Ιουνίου 2012, οι
αρχηγοί κρατών
και
κυβερνήσεων
ενέκριναν
«Σύμφωνο για
την ανάπτυξη
και την
απασχόληση», το
οποίο παρέχει
ένα συνεκτικό
πλαίσιο δράσης
σε επίπεδο
κρατών μελών,
ΕΕ και ζώνης
του ευρώ, με την
κινητοποίηση
όλων των
δυνατών
μηχανισμών, μέσων
και πολιτικών.
Έλαβαν
αποφάσεις
σχετικά με τη δράση
που πρέπει να
αναληφθεί στο
επίπεδο των
κρατών μελών,
ιδίως
εκφράζοντας
την απόλυτη
προσήλωσή τους
στην επίτευξη
των στόχων της
στρατηγικής «Ευρώπη
2020» και στην
εφαρμογή των
ειδικών ανά
χώρα συστάσεων.
(4)
Στις 9
Ιουλίου 2013, το
Συμβούλιο
εξέδωσε
σύσταση σχετικά
με το εθνικό
πρόγραμμα
μεταρρυθμίσεων
της Γερμανίας
για το 2013 και
διατύπωσε τη
γνώμη του
σχετικά με το
επικαιροποιημένο
πρόγραμμα
σταθερότητας
της Γερμανίας
για την
περίοδο 2012-2017. Στις
15 Νοεμβρίου 2013,
σύμφωνα με τον
κανονισμό (ΕΕ)
αριθ. 473/2013[5],
η Επιτροπή
παρουσίασε τη
γνώμη της για
το σχέδιο δημοσιονομικού
προγράμματος
της Γερμανίας
για το 2014[6].
(5)
Στις 13
Νοεμβρίου 2013, η
Επιτροπή
εξέδωσε την
ετήσια επισκόπηση
της ανάπτυξης[7],
δίνοντας το
εναρκτήριο
λάκτισμα για
το Ευρωπαϊκό
Εξάμηνο του 2014
σχετικά με τον
συντονισμό των
οικονομικών πολιτικών.
Την ίδια ημέρα,
βάσει του
κανονισμού (ΕΕ) αριθ.
1176/2011, η Επιτροπή
εξέδωσε την
έκθεση του
μηχανισμού
επαγρύπνησης[8],
στην οποία
προσδιόρισε τη
Γερμανία ως
ένα από τα
κράτη μέλη τα
οποία θα έπρεπε
να υποβληθούν
σε
εμπεριστατωμένη
επισκόπηση.
(6)
Στις 20
Δεκεμβρίου 2013, το
Ευρωπαϊκό
Συμβούλιο
ενέκρινε τις
προτεραιότητες
για την
εξασφάλιση
χρηματοπιστωτικής
σταθερότητας,
δημοσιονομικής
εξυγίανσης και
δράσης για την
ενίσχυση της
ανάπτυξης.
Υπογράμμισε την
ανάγκη να
επιδιωχθεί
διαφοροποιημένη,
φιλική προς
την ανάπτυξη
δημοσιονομική
εξυγίανση, να αποκατασταθούν
οι κανονικές
συνθήκες
δανειοδότησης
στην
οικονομία, να
προωθηθούν η
ανάπτυξη και η
ανταγωνιστικότητα,
να
καταπολεμηθούν
η ανεργία και
οι κοινωνικές
επιπτώσεις της
κρίσης και να
εκσυγχρονιστεί
η δημόσια
διοίκηση.
(7)
Στις 5
Μαρτίου 2014, η
Επιτροπή
δημοσίευσε τα
αποτελέσματα
της
εμπεριστατωμένης
επισκόπησης
που διεξήγαγε
για τη
Γερμανία[9],
με βάση το
άρθρο 5 του
κανονισμού (ΕΕ)
αριθ. 1176/2011. Η
ανάλυση της
Επιτροπής
οδηγεί στο
συμπέρασμα ότι
η Γερμανία
αντιμετωπίζει
μακροοικονομικές
ανισορροπίες,
οι οποίες απαιτούν
παρακολούθηση
και δράση σε
επίπεδο πολιτικής.
Ειδικότερα, το
ισοζύγιο
τρεχουσών
συναλλαγών παρουσιάζει
σταθερά πολύ
υψηλό
πλεόνασμα,
γεγονός που
μαρτυρεί τα
θετικά
αποτελέσματα
της ισχυρής
ανταγωνιστικότητας,
ενώ μεγάλο
μέρος των
αποταμιεύσεων
επενδύθηκε στο
εξωτερικό. Το
γεγονός αυτό
καταδεικνύει
επίσης ότι η
εγχώρια
ανάπτυξη παραμένει
υποτονική και
ότι οι
οικονομικοί
πόροι
ενδέχεται να
μην κατανέμονται
αποτελεσματικά.
Μολονότι οι
κίνδυνοι που
συνδέονται με
τα πλεονάσματα
στο ισοζύγιο τρεχουσών
συναλλαγών δεν
είναι ανάλογοι
εκείνων που
συνδέονται με
τα μεγάλα
ελλείμματα,
ιδιαίτερη
προσοχή πρέπει
να δοθεί στο
μέγεθος και τη
σταθερότητα
του πλεονάσματος
του ισοζυγίου
τρεχουσών
συναλλαγών.
Λαμβανομένου
υπόψη του
μεγέθους της
γερμανικής οικονομίας,
επιβάλλεται να
ληφθούν μέτρα
προκειμένου να
περιοριστεί ο
κίνδυνος
αρνητικών
επιπτώσεων στη
λειτουργία της
εγχώριας
οικονομίας και
στη λειτουργία
της ζώνης του
ευρώ.
(8)
Στις 14
Απριλίου 2014, η
Γερμανία
υπέβαλε το
εθνικό της πρόγραμμα
μεταρρυθμίσεων
του 2014 και στις 8
Απριλίου 2014 το
πρόγραμμα
σταθερότητας
του 2014. Για να
ληφθεί υπόψη η
αλληλεξάρτησή
τους, τα δύο
προγράμματα
αξιολογήθηκαν
ταυτόχρονα.
(9)
Στόχος
της
δημοσιονομικής
στρατηγικής
που περιγράφεται
στο πρόγραμμα
σταθερότητας
του 2014 είναι να
εξασφαλισθεί η
συνέχιση της
επίτευξης του
μεσοπρόθεσμου
στόχου. Το
πρόγραμμα
σταθερότητας
επιβεβαιώνει
τον μεσοπρόθεσμο
στόχο του -0,5% του
ΑΕΠ, ο οποίος
αντανακλά τις
απαιτήσεις του
συμφώνου
σταθερότητας
και ανάπτυξης.
Σύμφωνα με το
πρόγραμμα
σταθερότητας,
το (εκ νέου
υπολογισθέν)
διαρθρωτικό
ισοζύγιο θα
παραμείνει
θετικό το 2014 και
μετά, ενώ το
ακαθάριστο
χρέος έχει
προγραμματιστεί
να υποχωρήσει
στο 76% του ΑΕΠ το 2014
και να
ακολουθήσει εν
συνεχεία
καθοδική πορεία.
Συνεπώς, η
δημοσιονομική
στρατηγική που
προβλέπεται
στο πρόγραμμα
είναι
ευθυγραμμισμένη
με τις
απαιτήσεις του
Συμφώνου
Σταθερότητας
και Ανάπτυξης.
Το μακροοικονομικό
σενάριο στο
οποίο
στηρίζονται οι
δημοσιονομικές
προβλέψεις του
προγράμματος, το
οποίο δεν έχει
εγκριθεί
επίσημα από
ανεξάρτητο
φορέα, είναι
ρεαλιστικό,
δεδομένου ότι
σε γενικές
γραμμές είναι
ευθυγραμμισμένο
με τις εαρινές προβλέψεις
της Επιτροπής
του 2014. Με βάση
την αξιολόγηση
του προγράμματος
σταθερότητας
και τις
προβλέψεις της
Επιτροπής,
σύμφωνα με τον
κανονισμό (ΕΚ)
αριθ. 1466/97 του
Συμβουλίου, το
Συμβούλιο
είναι της
γνώμης ότι η
δημοσιονομική
πολιτική της
Γερμανίας
υπήρξε εν
γένει συνετή
και ότι ο
μεσοπρόθεσμος
στόχος
προβλέπεται ότι
θα συνεχίσει
να διατηρείται
και ο κανόνας
για το χρέος να
τηρείται.
(10)
Η
Γερμανία
σημείωσε
περιορισμένη
μόνο πρόοδο όσον
αφορά τη
βελτίωση της
σχέσης
κόστους/αποτελεσματικότητας
των δημοσίων
δαπανών για
την υγειονομική
περίθαλψη και
τη μακροχρόνια
περίθαλψη,
παρά την
εξαγγελία νέων
πρωτοβουλιών
Ενώ στόχος
τους είναι η
βελτίωση της
σχέσης
κόστους/αποτελεσματικότητας,
τα σχέδια αυτά
μπορεί να μη
επαρκούν για
να
περιορισθούν
οι
αναμενόμενες
αυξήσεις
δαπανών στο μέλλον.
Στόχος της
πρόσφατα
εγκριθείσας
μεταρρύθμισης
του
συνταξιοδοτικού
συστήματος
είναι να βελτιώσει
τους όρους
πρόωρης
συνταξιοδότησης
("Rente mit 63") και τα
επίπεδα των
συντάξεων
ορισμένων
ομάδων, στα
οποία
περιλαμβάνεται
επίσης
συμπλήρωμα
σύνταξης για
όσους έχουν
παιδιά που
γεννήθηκαν
πριν από το 1992 ("Mütterrente").
Η μεταρρύθμιση
ασκεί επιπλέον
πιέσεις στη
βιωσιμότητα
του δημόσιου
συνταξιοδοτικού
συστήματος και
σχεδιάζεται να
χρηματοδοτηθεί
με υψηλότερο
ποσοστό
εισφοράς στο
συνταξιοδοτικό
καθεστώς, με
αρνητικές
συνέπειες για
τα διαθέσιμα
εισοδήματα του
ενεργού
πληθυσμού. Η
μεταρρύθμιση
θα μπορούσε
επίσης να
επηρεάσει
αρνητικά τη
χρήση των συμπληρωματικών
συντάξεων του
δεύτερου και
τρίτου πυλώνα
Η Γερμανία
σημείωσε
περιορισμένη
πρόοδο όσον
αφορά την
αύξηση των
δαπανών για
την εκπαίδευση
και κάποια
πρόοδο όσον
αφορά την
αύξηση των
δαπανών για την
έρευνα.
Κρίνεται
απαραίτητο να
συνεχιστούν οι
προσπάθειες σε
όλα τα επίπεδα
διακυβέρνησης
προκειμένου να
επιτευχθεί ο
στόχος του 10% του
ΑΕΠ έως το 2015 για
τις συνολικές
δημόσιες και
ιδιωτικές
δαπάνες, και θα
πρέπει να
τεθούν ακόμα
πιο φιλόδοξοι
στόχοι για τη
συνέχεια που
θα δοθεί στις
προσπάθειες
αυτές
προκειμένου να
καλυφθεί η
διαφορά σε
σχέση με τις
πλέον
καινοτόμες
οικονομίες. Οι
επενδύσεις σε
υποδομές αυξήθηκαν
στη Γερμανία
τα τελευταία
χρόνια και υπάρχουν
σχέδια για την
περαιτέρω
ενίσχυσή τους,
αλλά κρίνεται
αναγκαίο να
καταβληθούν
πρόσθετες προσπάθειες.
(11)
Η
Γερμανία
σημείωσε
γενικά
περιορισμένη
πρόοδο όσον
αφορά τη
βελτίωση της
αποτελεσματικότητας
και της
φιλικότητας
προς την
ανάπτυξη του
φορολογικού συστήματος,
καθώς και
μείωση της
υψηλής
φορολόγησης
της εργασίας.
Δεν
προβλέπονται
σημαντικά μέτρα
για τη
μετάβαση προς
ευνοϊκότερες
για την ανάπτυξη
πηγές εσόδων. Η
εφαρμογή του
μειωμένου
συντελεστή
φόρου προστιθέμενης
αξίας (ύψους 7%
επί του
παρόντος) θα
μπορούσε να
περιορισθεί
και να
διευρυνθεί η
γενική βάση
του ΦΠΑ. Τα
μάλλον χαμηλά
έσοδα από τους
περιοδικούς
φόρους
περιουσίας
σημαίνουν ότι
υπάρχουν
περιθώρια για
αυξήσεις και η
κατανομή των
φορολογικών
επιβαρύνσεων
θα μπορούσε να
είναι πιο
δίκαιη εάν επανεξεταζόταν
η φορολογική
βάση του
δημοτικού φόρου
ακίνητης
περιουσίας (Grundsteuer).
Οι συνθήκες
για επενδύσεις
στη Γερμανία
θα μπορούσαν
να βελτιωθούν
περαιτέρω με
μεταρρύθμιση των
τοπικών
εμπορικών
φόρων (Gewerbesteuer),
μείωση του
διοικητικού
φόρτου που
συνδέεται με την
είσπραξη φόρων
και μείωση της
υφιστάμενης απόκλισης
της φορολογίας
εταιρειών υπέρ
της χρηματοδότησης
του χρέους.
(12)
Το
δημοσιονομικό
πλαίσιο
συμπληρώθηκε
με έναν εθνικό
κανόνα περί
ισοσκελισμένου
προϋπολογισμού
και τη σύσταση
ανεξάρτητου συμβουλευτικού
φορέα.
Φαίνεται ότι
απαιτούνται ακόμη
ειδικοί
κανόνες για
την εφαρμογή
του κανόνα περί
ισοσκελισμένου
προϋπολογισμού
(«φρένο στο χρέος»)
σε αρκετά
ομόσπονδα
κρατίδια (Länder)
προκειμένου να
εξασφαλισθεί η
αποτελεσματική
εφαρμογή του
«φρένου στο
χρέος» στον
ετήσιο κύκλο
του
προϋπολογισμού.
Η σχεδιαζόμενη
αναθεώρηση των
δημοσιονομικών
σχέσεων μεταξύ
της
ομοσπονδίας,
των Länder και των
δήμων θα
πρέπει να
χρησιμοποιηθεί
για την
ενίσχυση της
δημοσιονομικής
ευθύνης και
λογοδοσίας.
(13)
Οι μισθοί
αυξήθηκαν τα
τελευταία
χρόνια μετά
από παρατεταμένη
περίοδο
συγκράτησης
των μισθών, αλλά
το 2013 η
πραγματική
αύξησή τους
ήταν πιο
συγκρατημένη
από ό,τι το 2012. Η
Γερμανία
προβλέπει να
θεσπίσει το 2015
γενικό κατώτατο
μισθό 8,50 ευρώ την
ώρα, ο οποίος θα
παράγει πλήρως
αποτελέσματα
από το 2017. Η
θέσπιση του
προβλεπόμενου
γενικού
κατώτατου
μισθού, σκοπός
του οποίου
είναι η
εξασφάλιση
ελαχίστου εισοδήματος
των
εργαζομένων,
απαιτεί στενή
παρακολούθηση
του
αντίκτυπου,
ιδίως στην
απασχόληση.
Περιορισμένη
προσπάθεια
καταβλήθηκε
για τη μείωση της
υψηλής φορολογικής
επιβάρυνσης,
ιδίως των
χαμηλόμισθων.
Η έγκριση της
μεταρρύθμισης
του
συνταξιοδοτικού
συστήματος και
τα παρόντα
σχέδια
μεταρρύθμισης
στον τομέα της
μακροχρόνιας
περίθαλψης, τα
οποία συνεπάγονται
αύξηση των
ποσοστών
εισφορών
κοινωνικής
ασφάλισης, θα
μπορούσαν να
αυξήσουν πάλι
τη φορολογική
επιβάρυνση. Η
Γερμανία
πραγματοποίησε
κάποια πρόοδο
σχετικά με τη
βελτίωση των
εκπαιδευτικών
επιδόσεων των
μειονεκτούντων
ατόμων, αλλά ο
σύνδεσμος
μεταξύ των
εκπαιδευτικών
επιδόσεων και
της κοινωνικοοικονομικής
προέλευσης
παραμένει
ισχυρός και
διατηρείται σε
όλο τον
επαγγελματικό
βίο των ατόμων.
Παρά την
κάποια πρόοδο
για τη λήψη
κατάλληλων
μέτρων
ενεργοποίησης
και
ενσωμάτωσης, η
μακροχρόνια
ανεργία παραμένει
πηγή
ανησυχίας,
επισημαίνοντας
την ανάγκη για
πρόσθετα μέτρα.
Σημειώθηκε
περιορισμένη
μόνο πρόοδος
όσον αφορά τη
λήψη μέτρων
για τη
μετάβαση από
τις «μικροδουλειές»
(mini-jobs) σε μορφές
απασχόλησης
που υπόκεινται
σε πλήρεις
υποχρεωτικές
εισφορές
κοινωνικής
ασφάλισης. Δεν
σημειώθηκε
καμία πρόοδος
όσον αφορά τη
μείωση των
φορολογικών
αντικινήτρων
εργασίας για
τα άτομα που
συνεισφέρουν
δεύτερο
εισόδημα σε
ένα νοικοκυριό.
Η Γερμανία
σημείωσε
κάποια πρόοδο
όσον αφορά την
αύξηση των
διαθέσιμων
θέσεων προσχολικής
εκπαίδευσης
και φροντίδας
πλήρους
ωραρίου, ενώ
περιορισμένη
πρόοδος
σημειώθηκε
όσον αφορά την
επέκταση των ολοήμερων
σχολείων.
Παράλληλα,
εξακολουθούν
να είναι
ανησυχητικές η
ποιότητα και
οι
περιφερειακές
ανισότητες
όσον αφορά
τους παιδικούς
σταθμούς και
τα ολοήμερα
σχολεία.
(14)
Στόχος
της πρότασης
της κυβέρνησης
για αναθεώρηση
του νόμου για
τις
ανανεώσιμες
πηγές ενέργειας
είναι η
επιβράδυνση
των αυξήσεων
του συνολικού
κόστους της
ενέργειας, η
καλύτερη
κατανομή του
κόστους μεταξύ
των
καταναλωτών, ο
έλεγχος της
επέκτασης των
ανανεώσιμων
πηγών
ενέργειας και
η προαγωγή της
ολοκλήρωσης
της αγοράς. Η
εφαρμογή της
μεταρρύθμισης
πρέπει να
παρακολουθείται
προσεκτικά όσον
αφορά τον
αντίκτυπο στη
σχέση
κόστους/αποτελεσματικότητας
του καθεστώτος
στήριξης.
Περαιτέρω
προσπάθειες
απαιτούνται
όσον αφορά την
επέκταση και
τον συντονισμό
του δικτύου με
τις γειτονικές
χώρες.
(15)
Η δράση
που έχει
αναληφθεί σε
επίπεδο
πολιτικής για
την περαιτέρω
τόνωση του
ανταγωνισμού
στους τομείς
των υπηρεσιών
υπήρξε
περιορισμένη,
παρόλο που
θεσπίστηκαν
μεμονωμένες
μεταρρυθμίσεις
σε συγκεκριμένα
επαγγέλματα και
περιφέρειες,
όσον αφορά, για
παράδειγμα,
τις άδειες και
την εμπορική
επικοινωνία
στον τομέα των κατασκευών.
Αν και η
ανάπτυξη της
παραγωγικότητας
μπορεί να
είναι
διαρθρωτικά
χαμηλότερη
στους τομείς
των υπηρεσιών
απ’ ό,τι στη
βιομηχανία,
είναι ιδιαίτερα
χαμηλή σε
ορισμένους
τομείς
υπηρεσιών,
ιδίως σε επαγγελματικές
υπηρεσίες.
Υπάρχουν ακόμη
εμπόδια στην
είσοδο στην
αγορά και την
άσκηση
επαγγελματικών
υπηρεσιών.
Μεταξύ άλλων,
πρόκειται για
περιορισμούς
ως προς τη
νομική μορφή
και την
εταιρική
συμμετοχή, καθώς
και απαιτήσεις
επαγγελματικών
προσόντων. Η ποικιλία
των
κανονιστικών
ρυθμίσεων για
επαγγελματικές
υπηρεσίες στα
διάφορα Länder
σημαίνει ότι
υπάρχουν
περιθώρια να
εντοπισθούν οι
λιγότερο
επαχθείς
κανονιστικές
προσεγγίσεις
και να
επεκταθούν σε
ολόκληρη τη
χώρα. Η
αξία των
συμβάσεων που
προκηρύχθηκαν
από γερμανικές
αρχές βάσει
της ενωσιακής
νομοθεσίας
δημόσιων
συμβάσεων
παραμένει από
τις
χαμηλότερες στην
ΕΕ. Η
ολοκληρωμένη
μετάβαση σε
μια διαφανή
αγορά
ηλεκτρονικών
δημόσιων
συμβάσεων θα
μπορούσε να
αυξήσει τον
ανταγωνισμό.
Στον τομέα του
λιανικού
εμπορίου, οι
πολεοδομικοί
κανονισμοί σε
ορισμένα Länder
εξακολουθούν
να περιορίζουν
την είσοδο
νέων φορέων
στην αγορά. Η
πρόοδος όσον
αφορά τη
βελτίωση του
ανταγωνισμού
στις αγορές
σιδηροδρομικών
μεταφορών
υπήρξε περιορισμένη.
(16)
Η
Γερμανία
σημείωσε
περιορισμένη
πρόοδο όσον αφορά
τα μέτρα που
ελήφθησαν για
την εξυγίανση
του τραπεζικού
τομέα, ιδίως
βελτιώνοντας
το πλαίσιο διακυβέρνησης.
Η αναδιάρθρωση
των Landesbanken τα
τελευταία
χρόνια
πραγματοποιήθηκε
σε μεγάλο βαθμό
με γνώμονα τις
αποφάσεις της
Επιτροπής περί
κρατικών
ενισχύσεων και
ο τομέας
παραμένει
κατακερματισμένος.
Περαιτέρω
προσπάθειες
απαιτούνται για
την
αντιμετώπιση
των
διαρθρωτικών
εμποδίων και
των δομών στη
δημόσια
διοίκηση οι
οποίες παρεμποδίζουν
την εξυγίανση
με μοχλό τις
δυνάμεις της
αγοράς, η οποία
θα συνέβαλε
στην αύξηση
της εν γένει
αποτελεσματικότητας
του
χρηματοπιστωτικού
τομέα. Η
αναθεώρηση του
νομικού
πλαισίου του
δεύτερου
τραπεζικού πυλώνα
θα μπορούσε να
στηρίξει
περαιτέρω την
εξυγίανση στον
δημόσιο
τραπεζικό
τομέα.
(17)
Στο
πλαίσιο του
Ευρωπαϊκού
Εξαμήνου, η
Επιτροπή προέβη
σε συνολική
ανάλυση της
οικονομικής
πολιτικής της
Γερμανίας.
Εξέτασε το
πρόγραμμα
σταθερότητας
και το εθνικό
πρόγραμμα
μεταρρυθμίσεων.
Έλαβε υπόψη
όχι μόνο τη
χρησιμότητά
τους για την
άσκηση
διατηρήσιμης
δημοσιονομικής
και κοινωνικοοικονομικής
πολιτικής στη
Γερμανία, αλλά
και το κατά
πόσο συνάδουν
με τους
κανόνες και
τις κατευθύνσεις
της ΕΕ,
δεδομένης της
ανάγκης ενδυνάμωσης
της συνολικής
οικονομικής
διακυβέρνησης της
Ευρωπαϊκής
Ένωσης μέσω
της
συνεκτίμησης
στοιχείων σε
επίπεδο ΕΕ κατά
τη διαμόρφωση
των
μελλοντικών
εθνικών αποφάσεων.
Οι συστάσεις
που διατυπώνει
στο πλαίσιο
του Ευρωπαϊκού
Εξαμήνου
αντικατοπτρίζονται
στις συστάσεις
1 έως 4 κατωτέρω.
(18)
Βάσει της
παρούσας
αξιολόγησης,
το Συμβούλιο
εξέτασε το
πρόγραμμα
σταθερότητας
της Γερμανίας
και η γνώμη του[10]
αντικατοπτρίζεται
ιδίως στη
σύσταση 1
κατωτέρω.
(19)
Βάσει της
εμπεριστατωμένης
επισκόπησης
της Επιτροπής
και της
παρούσας
αξιολόγησης,
το Συμβούλιο
εξέτασε το
εθνικό
πρόγραμμα
μεταρρυθμίσεων
και το
πρόγραμμα
σταθερότητας.
Οι συστάσεις που
απηύθυνε
σύμφωνα με το
άρθρο 6 του
κανονισμού (ΕΕ)
αριθ. 1176/2011
αντικατοπτρίζονται
στις συστάσεις
1 έως 4 κατωτέρω,
(20)
Στο
πλαίσιο του
Ευρωπαϊκού
Εξαμήνου, η
Επιτροπή διενήργησε
επίσης ανάλυση
της οικονομικής
πολιτικής
ολόκληρης της
ζώνης του ευρώ.
Βάσει αυτής
της ανάλυσης,
το Συμβούλιο
απηύθυνε ειδικές
συστάσεις προς
τα κράτη μέλη
που έχουν ως
εθνικό νόμισμα
το ευρώ. Η
Γερμανία θα
πρέπει επίσης
να εξασφαλίσει
την πλήρη και
έγκαιρη
εφαρμογή των εν
λόγω συστάσεων.
ΣΥΝΙΣΤΑ
στη Γερμανία
να αναλάβει
δράση κατά την
περίοδο 2014-2015
προκειμένου:
1.           Να
ακολουθήσει
ευνοϊκή για
την ανάπτυξη
δημοσιονομική
πολιτική και
να διατηρήσει
υγιή δημοσιονομική
θέση,
διασφαλίζοντας
ότι ο
μεσοπρόθεσμος
δημοσιονομικός
στόχος εξακολουθεί
να τηρείται
καθ’ όλη την
περίοδο που
καλύπτεται από
το πρόγραμμα
σταθερότητας
και ότι ο δείκτης
χρέους γενικής
κυβέρνησης
παραμένει σε σταθερά
πτωτική
τροχιά.
Συγκεκριμένα,
να αξιοποιήσει
τα διαθέσιμα
περιθώρια για
αύξηση και
αποτελεσματικότερες
δημόσιες
επενδύσεις
στους τομείς
των υποδομών,
της
εκπαίδευσης
και της
έρευνας. Να
βελτιώσει την
αποτελεσματικότητα
του συστήματος
φορολογίας, ιδίως
διευρύνοντας
τη βάση του ΦΠΑ,
κυρίως στην κατανάλωση,
επανεξετάζοντας
τη βάση του
δημοτικού φόρου
ακίνητης περιουσίας,
βελτιώνοντας
τη φορολογική
διοίκηση και
επανεξετάζοντας
τους τοπικούς
εμπορικούς φόρους,
με σκοπό
επίσης την
προώθηση
ιδιωτικών επενδύσεων.
Να καταβάλει
πρόσθετες
προσπάθειες
για τη
βελτίωση της
σχέσης
κόστους/αποτελεσματικότητας
των δημοσίων
δαπανών για
την
υγειονομική
περίθαλψη και
τη μακροχρόνια
περίθαλψη. Να
διασφαλίσει τη
βιωσιμότητα του
δημόσιου
συνταξιοδοτικού
συστήματος (i)
μεταβάλλοντας
τη
χρηματοδότηση
νέων μη
ασφαλιστικών/εξωτερικών
παροχών («Mütterrente») σε
χρηματοδότηση
από φορολογικά
έσοδα,
προκειμένου
επίσης να
αποφευχθεί
περαιτέρω
αύξηση των
εισφορών
κοινωνικής
ασφάλισης, (ii) αυξάνοντας
τα κίνητρα για
συνταξιοδότηση
σε μεγαλύτερη
ηλικία, και (iii)
αυξάνοντας την
κάλυψη στον δεύτερο
και τον τρίτο
πυλώνα των
συνταξιοδοτικών
συστημάτων. Να
ολοκληρώσει
την εφαρμογή
του «φρένου στο
χρέος» κατά
τρόπο
συνεκτικό σε
όλα τα Länder,
φροντίζοντας
ώστε οι
διαδικασίες
παρακολούθησης
και οι
διορθωτικοί
μηχανισμοί να
είναι έγκαιροι
και χρήσιμοι.
Να βελτιώσει
τον σχεδιασμό
των δημοσιονομικών
σχέσεων μεταξύ
της
ομοσπονδίας,
των Länder και των
δήμων, με σκοπό
επίσης τη
διασφάλιση
κατάλληλων
δημόσιων
επενδύσεων σε
όλα τα επίπεδα
διακυβέρνησης.
2.           Να
βελτιώσει τις
συνθήκες που
στηρίζουν
περαιτέρω την
εγχώρια
ζήτηση, μεταξύ
άλλων
μειώνοντας τους
υψηλούς φόρους
και τις
εισφορές
κοινωνικής
ασφάλισης, ιδίως
των
χαμηλόμισθων.
Κατά την
εφαρμογή του
γενικού
κατώτατου
μισθού, να
παρακολουθεί
τον αντίκτυπο
στην
απασχόληση. Να
αυξήσει την
απασχολησιμότητα
των
εργαζομένων,
αυξάνοντας
περαιτέρω τις
εκπαιδευτικές
επιδόσεις των
μειονεκτούντων
ατόμων και
εφαρμόζοντας
πιο φιλόδοξα
μέτρα
ενεργοποίησης
και ενσωμάτωσης
στην αγορά
εργασίας,
ιδίως υπέρ των
μακροχρόνια
ανέργων. Να
λάβει μέτρα
για τη μείωση
των φορολογικών
αντικινήτρων
εργασίας,
ιδίως για τα άτομα
που συνεισφέρουν
δεύτερο
εισόδημα σε
ένα
νοικοκυριό,
και να διευκολύνει
τη μετάβαση
από τις
«μικροδουλειές»
(mini-jobs) σε μορφές
απασχόλησης
που υπόκεινται
σε πλήρεις υποχρεωτικές
εισφορές
κοινωνικής
ασφάλισης. Να αντιμετωπίσει
τις
περιφερειακές
ελλείψεις όσον
αφορά τους
διαθέσιμους
παιδικούς
σταθμούς
πλήρους ωραρίου
και τα
ολοήμερα
σχολεία,
βελτιώνοντας
συγχρόνως τη
συνολική
ποιότητα της
εκπαίδευσης.
3.           Να
διατηρήσει στο
ελάχιστο το
συνολικό
κόστος της
μετατροπής του
ενεργειακού
συστήματος.
Συγκεκριμένα,
να παρακολουθεί
τον αντίκτυπο
της
μεταρρύθμισης
του νόμου για
τις
ανανεώσιμες
πηγές
ενέργειας στη
σχέση κόστους/αποτελεσματικότητας
του καθεστώτος
στήριξης για
τις
ανανεώσιμες
πηγές
ενέργειας. Να
εντείνει τις
προσπάθειες
για την
επιτάχυνση της
επέκτασης των
εθνικών και
διασυνοριακών
δικτύων
ηλεκτρικής
ενέργειας και
φυσικού
αερίου. Να
εντείνει τον
συντονισμό της
ενεργειακής
πολιτικής με
τις γειτονικές
χώρες.
4.           Να
λάβει πιο
φιλόδοξα μέτρα
για την
περαιτέρω τόνωση
του
ανταγωνισμού
στους τομείς
των υπηρεσιών, συμπεριλαμβανομένων
ορισμένων
επαγγελματικών
υπηρεσιών, επανεξετάζοντας
επίσης τις
υφιστάμενες
κανονιστικές
προσεγγίσεις
και
συγκλίνοντας
προς βέλτιστες
πρακτικές στα
διάφορα Länder. Να
εντοπίσει τους
λόγους που
εξηγούν τη
χαμηλή αξία
των δημοσίων
συμβάσεων που
συνάπτονται με
ανοικτό
διαγωνισμό
βάσει της
ενωσιακής νομοθεσίας.
Να εντείνει
τις
προσπάθειες
για την κατάργηση
υφιστάμενων
πολεοδομικών
κανονισμών οι
οποίοι
περιορίζουν
την είσοδο
νέων φορέων
στον τομέα του
λιανικού
εμπορίου. Να
αναλάβει δράση
για την
κατάργηση των
εναπομενόντων
φραγμών όσον
αφορά τον
ανταγωνισμό
στις αγορές
σιδηροδρομικών
μεταφορών. Να συνεχίσει
τις
προσπάθειες
εξυγίανσης
στον τομέα των Landesbanken,
μεταξύ άλλων
βελτιώνοντας
το πλαίσιο
διακυβέρνησης.
Βρυξέλλες,
                                                                       Για
το Συμβούλιο
                                                                       Ο
Πρόεδρος
[1]               ΕΕ L 209 της 2.8.1997, σ.
1.
[2]               ΕΕ L 306 της 23.11.2011,
σ. 25.
[3]               COM(2014) 406 final.
[4]               P7_TA(2014)0128
και P7_TA(2014)0129.
[5]               ΕΕ L
140 της 27.5.2013, σ. 11.
[6]               COM(2013) 8001 final.
[7]               COM(2013) 800 final.
[8]               COM(2013) 790 final.
[9]               SWD(2014) 78 final.
[10]             Βάσει του
άρθρου 5
παράγραφος 2
του κανονισμού
(ΕΚ) αριθ. 1466/97 του
Συμβουλίου.


title: Σύσταση του Συμβουλίου, της 8ης Ιουλίου 2014 , σχετικά με το εθνικό πρόγραμμα μεταρρυθμίσεων της Μάλτας για το 2014 και τη διατύπωση γνώμης του Συμβουλίου σχετικά με το πρόγραμμα σταθερότητας της Μάλτας για την περίοδο 2014

text:
               29.7.2014

               EL

               Επίσημη Εφημερίδα της Ευρωπαϊκής Ένωσης

               C 247/83

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 8ης Ιουλίου 2014
   σχετικά με το εθνικό πρόγραμμα μεταρρυθμίσεων της Μάλτας για το 2014 και τη διατύπωση γνώμης του Συμβουλίου σχετικά με το πρόγραμμα σταθερότητας της Μάλτας για την περίοδο 2014
   2014/C 247/16
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 5 παράγραφος 2,
   Έχοντας υπόψη τον κανονισμό (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (2), και ιδίως το άρθρο 6 παράγραφος 1,
   Έχοντας υπόψη:
   τη σύσταση της Ευρωπαϊκής Επιτροπής,
   τα ψηφίσματα του Ευρωπαϊκού Κοινοβουλίου,
   τα συμπεράσματα του Ευρωπαϊκού Συμβουλίου,
   τη γνώμη της επιτροπής απασχόλησης,
   τη γνώμη της οικονομικής και δημοσιονομικής επιτροπής,
   τη γνώμη της επιτροπής κοινωνικής προστασίας,
   τη γνώμη της επιτροπής οικονομικής πολιτικής,
   Εκτιμώντας τα ακόλουθα:

               1)

               Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της Επιτροπής για τη δρομολόγηση νέας στρατηγικής για την ανάπτυξη και την απασχόληση, Ευρώπη 2020, βασιζόμενη στον μεγαλύτερο συντονισμό των οικονομικών πολιτικών, η οποία εστιάζεται στους νευραλγικούς τομείς στους οποίους απαιτείται δράση ώστε να ενισχυθεί το δυναμικό διατηρήσιμης ανάπτυξης και ανταγωνιστικότητας της Ευρώπης.

               2)

               Στις 13 Ιουλίου 2010, το Συμβούλιο, με βάση τις προτάσεις της Επιτροπής, εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και, στις 21 Οκτωβρίου 2010, εξέδωσε απόφαση σχετικά με τις κατευθυντήριες γραμμές για τις πολιτικές απασχόλησης των κρατών μελών (3), που από κοινού αποτελούν τις «ολοκληρωμένες κατευθυντήριες γραμμές». Τα κράτη μέλη κλήθηκαν να λαμβάνουν υπόψη τις ολοκληρωμένες κατευθυντήριες γραμμές στις οικείες οικονομικές πολιτικές και στις πολιτικές για την απασχόληση.

               3)

               Στις 29 Ιουνίου 2012, οι αρχηγοί κρατών και κυβερνήσεων των κρατών μελών ενέκριναν «Σύμφωνο για την ανάπτυξη και την απασχόληση», το οποίο παρέχει ένα συνεκτικό πλαίσιο δράσης σε επίπεδο κρατών μελών, ΕΕ και ζώνης του ευρώ, με την κινητοποίηση όλων των δυνατών μηχανισμών, μέσων και πολιτικών. Έλαβαν απόφαση σχετικά με τη δράση που πρέπει να αναληφθεί στο επίπεδο των κρατών μελών, ιδίως εκφράζοντας την απόλυτη προσήλωσή τους στην επίτευξη των στόχων της στρατηγικής «Ευρώπη 2020» και στην εφαρμογή των ειδικών ανά χώρα συστάσεων.

               4)

               Στις 9 Ιουλίου 2013, το Συμβούλιο εξέδωσε σύσταση (4) σχετικά με το εθνικό πρόγραμμα μεταρρυθμίσεων της Μάλτας για το 2013 και εξέδωσε τη γνώμη του σχετικά με το πρόγραμμα σταθερότητας της Μάλτας για την περίοδο 2012-2016. Στις 15 Νοεμβρίου 2013, σύμφωνα με τον κανονισμό (ΕΕ) αριθ. 473/2013 του Ευρωπαϊκού Κοινοβουλίου και του Συμβουλίου (5), η Επιτροπή παρουσίασε τη γνώμη της σχετικά με το σχέδιο δημοσιονομικού προγράμματος της Μάλτας για το 2014.

               5)

               Στις 13 Νοεμβρίου 2013, η Επιτροπή εξέδωσε την ετήσια επισκόπηση της ανάπτυξης, με την οποία αρχίζει το Ευρωπαϊκό Εξάμηνο του 2014 σχετικά με τον συντονισμό των οικονομικών πολιτικών. Επίσης στις 13 Νοεμβρίου 2013, η Επιτροπή, επί τη βάσει του κανονισμού (EΕ) αριθ. 1176/2011, εξέδωσε την έκθεση για τον Μηχανισμό Επαγρύπνησης, στην οποία προσδιόρισε τη Μάλτα ως ένα από τα κράτη μέλη τα οποία θα έπρεπε να υποβληθούν σε εμπεριστατωμένη επισκόπηση.

               6)

               Στις 20 Δεκεμβρίου 2013, το Ευρωπαϊκό Συμβούλιο ενέκρινε τις προτεραιότητες για την εξασφάλιση χρηματοπιστωτικής σταθερότητας, δημοσιονομικής εξυγίανσης και δράσης για την ενίσχυση της ανάπτυξης. Υπογράμμισε την ανάγκη να επιδιωχθεί διαφοροποιημένη, φιλική προς την ανάπτυξη δημοσιονομική εξυγίανση, να αποκατασταθούν οι κανονικές συνθήκες δανειοδότησης στην οικονομία, να προωθηθούν η ανάπτυξη και η ανταγωνιστικότητα, να καταπολεμηθούν η ανεργία και οι κοινωνικές επιπτώσεις της κρίσης και να εκσυγχρονιστεί η δημόσια διοίκηση.

               7)

               Στις 5 Μαρτίου 2014, η Επιτροπή δημοσίευσε τα αποτελέσματα της εμπεριστατωμένης επισκόπησης που διεξήγαγε για τη Μάλτα, με βάση το άρθρο 5 του κανονισμού (ΕΕ) αριθ. 1176/2011. Η ανάλυση της Επιτροπής την οδηγεί στο συμπέρασμα ότι η Μάλτα δεν αντιμετωπίζει πλέον μακροοικονομικές ανισορροπίες κατά την έννοια της διαδικασίας μακροοικονομικών ανισορροπιών. Παρότι το χρέος παραμένει υψηλό, οι κίνδυνοι για τη βιωσιμότητα του χρέους του ιδιωτικού και δημόσιου τομέα και για τη σταθερότητα του χρηματοπιστωτικού τομέα φαίνεται ότι έχουν περιοριστεί, αν και χρήζουν συνεχούς παρακολούθησης. Ειδικότερα, οι δείκτες χρηματοπιστωτικής σταθερότητας παραμένουν υγιείς. Ωστόσο, λαμβανομένου υπόψη του διαρθρωτικού χαρακτήρα των κινδύνων που αντιμετωπίζει ο τομέας, είναι καίριας σημασίας η συνέχιση των συνετών πρακτικών που ήδη ακολουθούνται όσον αφορά την εποπτεία και την ανάληψη κινδύνων. Η αγορά κατοικίας έχει σταθεροποιηθεί και επομένως οι κίνδυνοι που απορρέουν από την υπερβολική έκθεση σε ακίνητα είναι περιορισμένοι. Το ιδιωτικό χρέος μειώνεται· η απομόχλευση των εταιρειών πραγματοποιείται με τάξη και οι πιέσεις στην πιστωτική αγορά είναι περιορισμένες.

               8)

               Στις 16 Απριλίου 2014, η Μάλτα υπέβαλε το εθνικό της πρόγραμμα μεταρρυθμίσεων για το 2014, το οποίο επικαιροποιήθηκε στις 8 Μαΐου 2014, και στις 30 Απριλίου 2014 το πρόγραμμα σταθερότητας του 2014. Προκειμένου να ληφθεί υπόψη η διασύνδεσή τους, τα δύο προγράμματα αξιολογήθηκαν ταυτοχρόνως.

               9)

               Στόχος της δημοσιονομικής στρατηγικής που περιγράφεται στο πρόγραμμα σταθερότητας του 2014 είναι να διορθωθεί το υπερβολικό έλλειμμα με διατηρήσιμο τρόπο μέχρι το 2014 και να σημειωθεί σταδιακή πρόοδος ως προς την επίτευξη του μεσοπρόθεσμου στόχου για ισοσκελισμένη δημοσιονομική θέση σε διαρθρωτικούς όρους, ο οποίος είναι αυστηρότερος από όσα επιτάσσει το σύμφωνο σταθερότητας και ανάπτυξης. Ωστόσο, η επίτευξη του μεσοπρόθεσμου στόχου δεν προγραμματίζεται να επέλθει εντός της περιόδου του προγράμματος. Το 2014, η προγραμματισμένη (εκ νέου υπολογισθείσα) διαρθρωτική προσαρμογή υπολείπεται ελαφρά της συνιστώμενης προσπάθειας. Μετά την προγραμματισμένη διόρθωση του υπερβολικού ελλείμματος, το 2015 έχει προγραμματιστεί μια μικρή απόκλιση από την πορεία προσαρμογής προς τον μεσοπρόθεσμο στόχο. Στη συνέχεια, η προγραμματισμένη ετήσια πρόοδος ως προς την επίτευξη του μεσοπρόθεσμου στόχου συνάδει σε γενικές γραμμές με την απαίτηση για τουλάχιστον 0,5 % του ΑΕΠ. Το πρόγραμμα σταθερότητας προβλέπει ότι το δημόσιο χρέος, το οποίο ανήλθε σε 73 % του ΑΕΠ το 2013, θα ακολουθήσει καθοδική πορεία, τηρώντας τον δείκτη αναφοράς για τη μείωση του χρέους, με αφετηρία το 2014. Συνολικά, οι στόχοι του προγράμματος είναι σε μεγάλο βαθμό σύμφωνοι με τις απαιτήσεις του Συμφώνου Σταθερότητας και Ανάπτυξης. Το μακροοικονομικό σενάριο στο οποίο στηρίζονται οι δημοσιονομικές προβλέψεις του προγράμματος σταθερότητας και το οποίο επικυρώθηκε από ανεξάρτητο όργανο (την Εθνική Ελεγκτική Υπηρεσία), είναι ρεαλιστικό για το 2014 και το 2015, δεδομένου ότι οι προβλέψεις οικονομικής μεγέθυνσης είναι οριακά χαμηλότερες από τις αντίστοιχες που περιλαμβάνονται στις εαρινές προβλέψεις των υπηρεσιών της Επιτροπής του 2014 για τα έτη αυτά.
               Ωστόσο, οι κίνδυνοι για τους δημοσιονομικούς στόχους κλίνουν προς την αρνητική πλευρά, καθώς η προγραμματισμένη διαρθρωτική αύξηση των εσόδων στη διάρκεια του προγράμματος δεν υποστηρίζεται πλήρως από σχετικά μέτρα, οι δε υπερβάσεις των δαπανών ενδεχομένως θα απαιτήσουν υψηλότερες εκταμιεύσεις σε σχέση με τις εγγεγραμμένες στον προϋπολογισμό. Σύμφωνα με την πρόβλεψη της Επιτροπής, η Μάλτα αναμένεται να διορθώσει το υπερβολικό έλλειμμά της με διατηρήσιμο τρόπο το 2014. Ταυτόχρονα, βάσει της πρόβλεψης της Επιτροπής, η δημοσιονομική προσπάθεια στη διάρκεια της περιόδου 2013-2014 υπολείπεται κατά 1,6 % του ΑΕΠ όσον αφορά τη (διορθωμένη) μεταβολή του διαρθρωτικού ισοζυγίου και κατά 1,25 % του ΑΕΠ όσον αφορά το ύψος των απαιτούμενων μέτρων που κρίθηκαν αναγκαία τη στιγμή της έκδοσης της σύστασης στο πλαίσιο της διαδικασίας υπερβολικού ελλείμματος. Ενώ δεν υπάρχει περιθώριο όσον αφορά την τήρηση του δείκτη αναφοράς για τη μείωση του χρέους το 2014, οι κίνδυνοι για το σενάριο που αφορά το χρέος κλίνουν προς τη θετική πλευρά..

               10)

               Το 2015, υπάρχει κίνδυνος σημαντικής απόκλισης από την πρόοδο που απαιτείται για την επίτευξη του μεσοπρόθεσμου στόχου. Βάσει της αξιολόγησης του προγράμματος σταθερότητας από το Συμβούλιο και των προβλέψεων της Επιτροπής, σύμφωνα με τον κανονισμό (ΕΚ) αριθ. 1466/97 του Συμβουλίου, το Συμβούλιο είναι της γνώμης ότι, ενώ το προγραμματισμένο ονομαστικό έλλειμμα και το χρέος της γενικής κυβέρνησης της Μάλτας συμμορφώνονται με τη σύσταση της διαδικασίας υπερβολικού ελλείμματος, χρειάζονται επιπρόσθετες προσπάθειες για να ευθυγραμμιστεί η διαρθρωτική προσαρμογή με τη συνιστώμενη κατά το 2014 και να εξασφαλιστεί η κατάλληλη πορεία προς την επίτευξη του μεσοπρόθεσμου στόχου από το 2015 και εξής.

               11)

               Ο μη δεσμευτικός χαρακτήρας του δημοσιονομικού πλαισίου της Μάλτας και ο σύντομος χρονικός ορίζοντας του δημοσιονομικού σχεδιασμού δεν ευνοούν την επίτευξη ενός υγιούς δημοσιονομικού αποτελέσματος. Η θέσπιση της νομοθεσίας που σχεδιαζόταν να τεθεί σε ισχύ έως το τέλος του 2013 και αποσκοπούσε στην εκπλήρωση των απαιτήσεων της οδηγίας 2011/85/ΕΕ του Συμβουλίου (6) και το δημοσιονομικό σύμφωνο, έχει καθυστερήσει. Ωστόσο, σύμφωνα με το πρόγραμμα σταθερότητας, η κυβέρνηση ενέκρινε πρόσφατα νομοσχέδιο περί δημοσιονομικής ευθύνης, το οποίο θα υποβληθεί προς ψήφιση στο κοινοβούλιο. Το νομοσχέδιο προβλέπει την καθιέρωση κανόνα ισοσκέλισης του προϋπολογισμού σε διαρθρωτικούς όρους, κανόνα για το χρέος, τριετές‐ κυλιόμενο δημοσιονομικό πλαίσιο και βαθμιαία σύσταση του δημοσιονομικού συμβουλίου, στο οποίο θα ανατεθεί η επικύρωση των επίσημων μακροοικονομικών και δημοσιονομικών προβλέψεων της κυβέρνησης, καθώς και η εκ των προτέρων και εκ των υστέρων παρακολούθηση της τήρησης των δημοσιονομικών κανόνων.

               12)

               Οι υπηρεσίες δημοσίων εσόδων της Μάλτας πρόκειται να συγχωνευθούν σε ενιαία αρχή, γεγονός που θα απλοποιήσει τις διαδικασίες είσπραξης των φόρων και θα διευκολύνει την καταπολέμηση της φοροδιαφυγής. Για να βελτιωθεί η φορολογική συμμόρφωση και να ενθαρρυνθεί η είσπραξη των οφειλόμενων ποσών, έχουν αναθεωρηθεί οι κυρώσεις που προβλέπονται στη νομοθεσία περί ΦΠΑ και το επιτόκιο που ισχύει για τους οφειλόμενους φόρους. Έχουν θεσπιστεί και διάφορα άλλα μέτρα, τα οποία αναμένεται επίσης να εξυγιάνουν το φορολογικό σύστημα της Μάλτας. Τα μέτρα αυτά κινούνται προς τη σωστή κατεύθυνση, αλλά ο αντίκτυπός τους δεν έχει ακόμη καταστεί εμφανής.

               13)

               Παρά τις προκλήσεις που υπάρχουν ακόμη όσον αφορά τη μακροπρόθεσμη βιωσιμότητα των δημόσιων οικονομικών της Μάλτας, μέχρι στιγμής μπορεί να καταγραφεί ελάχιστη πρόοδος στις μεταρρυθμίσεις του συνταξιοδοτικού συστήματος και στη βιωσιμότητα των υπηρεσιών υγειονομικής περίθαλψης. Ενώ έχει συγκροτηθεί ομάδα συνταξιοδοτικής στρατηγικής, για να αξιολογεί όλες τις εναλλακτικές δυνατότητες όσον αφορά τη μεταρρύθμιση του συνταξιοδοτικού συστήματος, οι αρχές της Μάλτας έχουν αναλάβει τη δέσμευση να μην αυξήσουν τη νόμιμη ηλικία συνταξιοδότησης πέραν των αυξήσεων που περιγράφονται στη συνταξιοδοτική μεταρρύθμιση του 2006. Η Μάλτα προτίθεται να αντιμετωπίσει τις αδυναμίες αυτές με μέτρα για την αγορά εργασίας, και ιδίως με τη στρατηγική για την ενεργό γήρανση που εγκρίθηκε προσφάτως, αλλά είναι απίθανο να επιλυθεί το πρόβλημα με τον τρόπο αυτό. Η βιωσιμότητα του συστήματος υγειονομικής περίθαλψης προστίθεται στην πρόκληση, ενόψει της προβλεπόμενης αύξησης των δαπανών λόγω της δημογραφικής γήρανσης. Μόλις τώρα δρομολογήθηκε η κατάρτιση σχεδίου στρατηγικής για το εθνικό σύστημα υγείας, αλλά είναι ασαφές με ποιον τρόπο θα υλοποιηθεί και ποια οφέλη θα αποφέρει από την άποψη της σχέσης κόστους-αποτελεσματικότητας και της βιωσιμότητας. Είναι αναγκαία η ενίσχυση της δημόσιας πρωτοβάθμιας περίθαλψης.

               14)

               Το ποσοστό πρόωρης εγκατάλειψης της σχολικής εκπαίδευσης είναι ακόμη πολύ υψηλό στη Μάλτα, αλλά λαμβάνονται μέτρα για τη μείωσή του και θεσπίζεται ολοκληρωμένο σύστημα παρακολούθησης. Ωστόσο, η απόκτηση βασικών δεξιοτήτων παραμένει σε χαμηλό επίπεδο, συμβάλλοντας με τον τρόπο αυτό στο χαμηλό επίπεδο αλφαβητισμού και στην πρόωρη εγκατάλειψη του σχολείου. Η ορθή υλοποίηση της εθνικής στρατηγικής αλφαβητισμού, που εγκρίθηκε πρόσφατα, αναμένεται να στηρίξει τις προσπάθειες για την αντιμετώπιση του προβλήματος αυτού. Η στρατηγική αυτή πρόκειται να συμπληρωθεί με περαιτέρω μέτρα, τα οποία αναμένεται να αυξήσουν τη σύνδεση της αγοράς εργασίας με την κατάρτιση και την εκπαίδευση. Τα εν λόγω μέτρα περιλαμβάνουν τη μεταρρύθμιση του πλαισίου μαθητείας, με την καθιέρωση στρατηγικής δια βίου μάθησης, την εισαγωγή της μάθησης στον χώρο εργασίας στην επαγγελματική εκπαίδευση και κατάρτιση και ένα ειδικό πρόγραμμα που χρηματοδοτείται από το Ευρωπαϊκό Κοινωνικό Ταμείο.

               15)

               Η Μάλτα υλοποιεί τώρα μια σειρά σημαντικών μέτρων που αποσκοπούν στην αύξηση της συμμετοχής των γυναικών στην αγορά εργασίας, ιδίως μέσω της παροχής δωρεάν υπηρεσιών παιδικής μέριμνας στα νοικοκυριά στα οποία οι γονείς έχουν απασχόληση ή συνεχίζουν τις σπουδές τους. Η αποτελεσματική εφαρμογή του μέτρου θα είναι καίριας σημασίας. Οι αρχές βοηθούν επίσης στην παροχή φροντίδας μετά το σχολικό ωράριο και προσφέρουν ευκαιρίες για την άφιξη των παιδιών στο σχολείο πριν από την προβλεπόμενη ώρα έναρξης των μαθημάτων, ώστε να συμβιβάζεται καλύτερα το έργο των γονέων με την επαγγελματική ζωή. Προβλέπονται επίσης φορολογικά κίνητρα για να ενθαρρυνθούν οι γονείς να στέλνουν τα παιδιά τους σε παιδικούς σταθμούς που ήδη λειτουργούν βάσει παλαιότερων καθεστώτων. Ελάχιστα γίνονται, ωστόσο, για την καθιέρωση και προώθηση της αξιοποίησης ευέλικτων εργασιακών ρυθμίσεων, όπως η τηλεργασία και το ελαστικό ωράριο, οι οποίες θα βοηθούσαν την επανένταξη των γυναικών στην αγορά εργασίας.

               16)

               Για να βελτιώσει περαιτέρω τη διεθνή της ανταγωνιστικότητα, η Μάλτα, εκτός του ότι πρέπει να αποφύγει τις ενδεχόμενες αρνητικές επιπτώσεις μιας απόκλισης μεταξύ των εξελίξεων στους μισθούς και την παραγωγικότητα, χρειάζεται ακόμη να καλύψει τις ελλείψεις υποδομής στους τομείς της ενέργειας και των μεταφορών, οι οποίες περιορίζουν το δυναμικό της, ιδίως λόγω του υψηλού κόστους της ενέργειας. Η γραμμή διασύνδεσης ηλεκτρικής ενέργειας με την Ιταλία πρόκειται να ολοκληρωθεί εντός του έτους, γεγονός που θα αυξήσει την ασφάλεια εφοδιασμού και μπορεί να συμβάλει στη διαφοροποίηση των πηγών εφοδιασμού και στη χρήση εξωτερικά παραγόμενης ενέργειας από ανανεώσιμες πηγές. Ο τερματικός σταθμός υγροποιημένου φυσικού αερίου στην Delimara και η σχεδιαζόμενη διασύνδεση με το ευρωπαϊκό δίκτυο αερίου θα διευρύνει επίσης το ενεργειακό μείγμα της Μάλτας, μειώνοντας την εξάρτησή της από μία κύρια πηγή ενέργειας και, ως εκ τούτου, αυξάνοντας την ελκυστικότητά της ως τόπου επιχειρηματικής δραστηριότητας. Οι εγχώριες πηγές ανανεώσιμης ενέργειας, με εξαίρεση κάποια επιτυχία όσον αφορά τη χρήση φωτοβολταϊκής ενέργειας, αντιπροσωπεύουν ένα ανεκμετάλλευτο δυναμικό.

               17)

               Ορισμένες ανεπάρκειες της δημόσιας διοίκησης περιορίζουν την περαιτέρω ανάπτυξη του επιχειρηματικού κλίματος στη Μάλτα. Ενώ οι βελτιώσεις στη σύναψη δημοσίων συμβάσεων κινούνται προς τη σωστή κατεύθυνση, οι σχετικές διαδικασίες παραμένουν υπερβολικά χρονοβόρες, με αποτέλεσμα αναποτελεσματικές δημόσιες δαπάνες. Τα μέτρα αυτά δεν συνοδεύονται από στόχους και, ως εκ τούτου, η αξιολόγησή τους καθίσταται δυσχερής. Η έλλειψη εναλλακτικών λύσεων ως προς τη χρηματοδότηση με δανειακά κεφάλαια οδηγεί σε υψηλό κόστος χρηματοδότησης των επιχειρήσεων, το οποίο ασκεί πιέσεις στην οικονομική τους δραστηριότητα. Αυτή η κλίση των εταιρειών προς τον δανεισμό μπορεί επίσης να οδηγήσει σε εξαιρετικά υψηλή εταιρική μόχλευση και σε ανεπαρκή κατανομή των κεφαλαίων. Επομένως, πρέπει να αναζητηθούν περαιτέρω ευκαιρίες για άλλους τρόπους χρηματοδότησης πλην του δανεισμού. Οι ανεπάρκειες του δικαστικού συστήματος, οι οποίες επισημάνθηκαν στις ειδικές συστάσεις του 2013 για τη Μάλτα, εξακολουθούν να υπάρχουν. Ενώ αναμένεται ότι ορισμένες από τις πολυάριθμες προτάσεις μεταρρυθμίσεων που υποβλήθηκαν από την Επιτροπή για τη μεταρρύθμιση της Δικαιοσύνης τον Νοέμβριο του 2013 θα υλοποιηθούν έως το τέλος του 2014, δεν έχει ακόμη ανακοινωθεί σαφές χρονοδιάγραμμα και ιεράρχηση των μέτρων. Επίσης, άγνωστος παραμένει ο τρόπος με τον οποίο τα εν λόγω μέτρα θα αντιμετωπίσουν τις καθυστερούμενες δικαστικές αποφάσεις, ιδίως ενόψει των αδυναμιών που προαναφέρθηκαν.

               18)

               Η Μάλτα ενίσχυσε την κανονιστική εποπτεία με σκοπό να διασφαλίσει τη σταθερότητα του χρηματοπιστωτικού τομέα. Η μακροπροληπτική εποπτεία προστέθηκε στα καθήκοντα της Κεντρικής Τράπεζας της Μάλτας και δίνεται ιδιαίτερη έμφαση σε ζητήματα χρηματοπιστωτικής σταθερότητας, ενώ το Κοινό Συμβούλιο Χρηματοπιστωτικής Σταθερότητας έχει πλέον καθιερωθεί νομοθετικά. Έχουν ληφθεί ικανοποιητικά μέτρα για να βελτιωθεί ο σχηματισμός προβλέψεων για επισφαλή δάνεια, κυρίως μέσω της αναθεώρησης του τραπεζικού κανόνα αριθ. 9.

               19)

               Στο πλαίσιο του Ευρωπαϊκού Εξαμήνου, η Επιτροπή διενήργησε συνολική ανάλυση της οικονομικής πολιτικής της Μάλτας. Αξιολόγησε το εθνικό πρόγραμμα μεταρρυθμίσεων και το πρόγραμμα σταθερότητας. Έλαβε υπόψη όχι μόνο τη χρησιμότητά τους για την άσκηση διατηρήσιμης δημοσιονομικής και κοινωνικοοικονομικής πολιτικής στη Μάλτα, αλλά και το κατά πόσο συνάδουν με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της Ένωσης μέσω της συνεκτίμησης στοιχείων σε επίπεδο ΕΕ κατά τη διαμόρφωση των μελλοντικών εθνικών αποφάσεων. Οι συστάσεις που διατυπώνει στο πλαίσιο του Ευρωπαϊκού Εξαμήνου αποτυπώνονται στις συστάσεις 1 έως 5 κατωτέρω.

               20)

               Υπό το πρίσμα της αξιολόγησης αυτής, το Συμβούλιο εξέτασε το πρόγραμμα σταθερότητας και η γνώμη του (7) αποτυπώνεται ιδίως στη σύσταση 1 κατωτέρω.

               21)

               Στο πλαίσιο του Ευρωπαϊκού Εξαμήνου, η Επιτροπή διενήργησε επίσης ανάλυση της οικονομικής πολιτικής της ευρωζώνης στο σύνολό της. Επ' αυτής της βάσεως, το Συμβούλιο εξέδωσε ειδικές συστάσεις που απευθύνονται στα κράτη μέλη που έχουν ως νόμισμα το ευρώ (8) Ως κράτος που έχει υιοθετήσει το ευρώ ως νόμισμα, η Μάλτα θα πρέπει επίσης να εξασφαλίσει την πλήρη και έγκαιρη εφαρμογή των εν λόγω συστάσεων,

         ΣΥΝΙΣΤΑ να αναλάβει η Μάλτα δράση κατά την περίοδο 2014-2015 με στόχο:

               1.

               Να διορθώσει το υπερβολικό έλλειμμα με διατηρήσιμο τρόπο έως το 2014. Το 2015 να ενισχύσει σημαντικά τη δημοσιονομική στρατηγική, ώστε να διασφαλίσει την απαιτούμενη διαρθρωτική προσαρμογή κατά 0,6 % του ΑΕΠ για την επίτευξη του μεσοπρόθεσμου στόχου. Στη συνέχεια, να συνεχίσει τη διαρθρωτική προσαρμογή κατά τουλάχιστον 0,5 % του ΑΕΠ κάθε έτος και κατά μεγαλύτερο ποσοστό υπό ευνοϊκές οικονομικές συνθήκες ή εάν χρειάζεται για να διασφαλιστεί ότι τηρείται ο κανόνας για το χρέος, ώστε να διατηρηθεί ο δείκτης χρέους της γενικής κυβέρνησης σε σταθερά καθοδική πορεία. Να ολοκληρώσει την έκδοση του νόμου περί δημοσιονομικής ευθύνης με στόχο τη δημιουργία ενός δεσμευτικού, βασιζόμενου σε κανόνες πολυετούς δημοσιονομικού πλαισίου και την ίδρυση ανεξάρτητου οργανισμού επιφορτισμένου με την παρακολούθηση των δημοσιονομικών κανόνων και την επικύρωση των μακροοικονομικών προβλέψεων στις οποίες στηρίζεται ο δημοσιονομικός σχεδιασμός. Να συνεχίσει τη βελτίωση της φορολογικής συμμόρφωσης και την καταπολέμηση της φοροδιαφυγής, εξασφαλίζοντας τη συνέχιση της εφαρμογής και την αξιολόγηση των μέτρων που έχουν ληφθεί μέχρι τώρα, λαμβάνοντας παράλληλα επιπλέον μέτρα, όπως την προώθηση της χρήσης ηλεκτρονικών μέσων πληρωμών.

               2.

               Να εξασφαλίσει τη μακροπρόθεσμη βιωσιμότητα των δημόσιων οικονομικών, να συνεχίσει τη διεξαγόμενη μεταρρύθμιση του συνταξιοδοτικού συστήματος, μεταξύ άλλων, επισπεύδοντας την ήδη εφαρμοσθείσα αύξηση της νόμιμης ηλικίας συνταξιοδότησης, αυξάνοντας την πραγματική ηλικία συνταξιοδότησης εξαρτώντας την κατά συνέπεια στις αλλαγές στο προσδόκιμο ζωής. Να διασφαλίσει ότι η εκτενής μεταρρύθμιση του δημόσιου συστήματος υγείας θα οδηγήσει σε οικονομικά αποδοτική και βιώσιμη χρήση των διαθέσιμων πόρων, όπως ενίσχυση της πρωτοβάθμιας περίθαλψης.

               3.

               Να συνεχίσει τις προσπάθειες χάραξης πολιτικής για την αντιμετώπιση του προβλήματος της σύνδεσης της αγοράς εργασίας με την εκπαίδευση και την κατάρτιση, εντείνοντας τις προσπάθειες για τη μεταρρύθμιση του συστήματος μαθητείας. Να ενισχύσει περαιτέρω τις βασικές δεξιότητες και να μειώσει την πρόωρη εγκατάλειψη του σχολείου, ιδίως με την οριστικοποίηση και υλοποίηση της αναγγελθείσας εθνικής στρατηγικής γραμματισμού. Να βελτιώσει περαιτέρω τη συμμετοχή των γυναικών στην αγορά εργασίας, ιδίως εκείνων που επιθυμούν να επανέλθουν στην αγορά εργασίας, προωθώντας ευέλικτες εργασιακές ρυθμίσεις.

               4.

               Να διαφοροποιήσει το ενεργειακό μείγμα της οικονομίας, μεταξύ άλλων αυξάνοντας το μερίδιο της ενέργειας που παράγεται από ανανεώσιμες πηγές.

               5.

               Να συνεχίσει τις προσπάθειες για να βελτιώσει την αποτελεσματικότητα και να μειώσει τον χρόνο που απαιτούν οι διαδικασίες δημοσίων συμβάσεων· να ενθαρρύνει εναλλακτικές λύσεις ως προς τη χρηματοδότηση των επιχειρήσεων με δανειακά κεφάλαια, διευκολύνοντας την πρόσβαση στις κεφαλαιαγορές και αναπτύσσοντας εταιρείες επιχειρηματικού κεφαλαίου· και να αυξήσει την αποτελεσματικότητα του δικαστικού συστήματος, μεριμνώντας για την έγκαιρη και αποτελεσματική εφαρμογή της προγραμματισμένης μεταρρύθμισης της Δικαιοσύνης.

      Βρυξέλλες, 8 Ιουλίου 2014.

            Για το Συμβούλιο

            Ο Πρόεδρος

         P. C. PADOAN

      (1)  ΕΕ L 209 της 02.08.1997, σ. 1.

      (2)  ΕΕ L 306 της 23.11.2011, σ. 25.

      (3)  Διατηρούνται για το 2014 με την απόφαση 2014/322/ΕΕ του Συμβουλίου, της 6ης Μαΐου 2014, για τις κατευθυντήριες γραμμές των πολιτικών απασχόλησης των κρατών μελών για το 20014 (ΕΕ L 165 της 4.6.2014, σ. 49).

      (4)  ΕΕ C 217 της 30.7.2013, σ. 59.

      (5)  Κανονισμός (ΕΕ) αριθ. 473/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, σχετικά με κοινές διατάξεις για την παρακολούθηση και την εκτίμηση των σχεδίων δημοσιονομικών προγραμμάτων και τη διασφάλιση της διόρθωσης του υπερβολικού ελλείμματος των κρατών μελών στη ζώνη του ευρώ (ΕΕ L 140 της 27.5.2013, σ. 11).

      (6)  Οδηγία 2011/85/ΕΕ του Συμβουλίου, της 8ης Νοεμβρίου 2011, σχετικά με τις απαιτήσεις για τα δημοσιονομικά πλαίσια των κρατών μελών (ΕΕ L 306 της 23.11.2011, σ. 41).

      (7)  Δυνάμει του άρθρου 5 παράγραφος 2 του κανονισμού (ΕΚ) αριθ. 1466/97.

      (8)  Βλέπε σελίδα 141 της παρούσας Επίσημης Εφημερίδας.


				|

		52013PC0907

			Σύσταση για ΑΠΟΦΑΣΗ ΤΟΥ ΣΥΜΒΟΥΛΙΟΥ με την οποία διαπιστώνεται ότι δεν έχουν ληφθεί αποτελεσματικά μέτρα από την Πολωνία σε εφαρμογή της σύστασης του Συμβουλίου της 21ης Ιουνίου 2013 /* COM/2013/0907 final - 2013/ () */

			   	Σύσταση
για
ΑΠΟΦΑΣΗ
ΤΟΥ ΣΥΜΒΟΥΛΙΟΥ
με την
οποία
διαπιστώνεται
ότι δεν έχουν
ληφθεί αποτελεσματικά
μέτρα από την
Πολωνία σε
εφαρμογή της
σύστασης του
Συμβουλίου της
21ης Ιουνίου 2013

ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη λειτουργία
της Ευρωπαϊκής
Ένωσης, και
ιδίως το άρθρο 126
παράγραφος 8,
Έχοντας
υπόψη τη
σύσταση της
Ευρωπαϊκής
Επιτροπής,
Εκτιμώντας
τα ακόλουθα:
(1)       Σύμφωνα
με το άρθρο 126 της
Συνθήκης για
τη λειτουργία
της Ευρωπαϊκής
Ένωσης (ΣΛΕΕ), τα
κράτη μέλη
αποφεύγουν τα
υπερβολικά
δημοσιονομικά
ελλείμματα.
(2)       Στόχος
του Συμφώνου
Σταθερότητας
και Ανάπτυξης είναι
η υγιής
δημοσιονομική
κατάσταση, ως
μέσο ενίσχυσης
των συνθηκών
για
σταθερότητα
τιμών και ισχυρή
διατηρήσιμη
ανάπτυξη, που
ευνοούν τη
δημιουργία
απασχόλησης.
(3)       Στις 7
Ιουλίου 2009, το
Συμβούλιο
αποφάσισε,
σύμφωνα με το
άρθρο 104
παράγραφος 6
της Συνθήκης
για την ίδρυση
της Ευρωπαϊκής
Κοινότητας
(«ΣΕΚ»), ότι στην
Πολωνία
υφίσταται
υπερβολικό
έλλειμμα και
εξέδωσε σύσταση
για τη
διόρθωση του
υπερβολικού
ελλείμματος το
αργότερο έως
το 2012, σύμφωνα με
το άρθρο 104 παράγραφος
7 της ΣΕΚ και το
άρθρο 3 του
κανονισμού (ΕΚ) αριθ.
1467/97 του
Συμβουλίου,
της 7ης Ιουλίου
1997, για την επιτάχυνση
και τη
διασαφήνιση
της εφαρμογής
της διαδικασίας
υπερβολικού
ελλείμματος[1].
Προκειμένου να
μειωθεί το
έλλειμμα της
γενικής κυβέρνησης
στο 3% του ΑΕΠ ή
κάτω από το
όριο αυτό, με αξιόπιστο
και
διατηρήσιμο
τρόπο,
απευθύνθηκε σύσταση
στις πολωνικές
αρχές να
εφαρμόσουν τα
προγραμματισμένα
μέτρα παροχής
δημοσιονομικών
κινήτρων το 2009,
να
διασφαλίσουν
μέση ετήσια
διαρθρωτική
δημοσιονομική
προσαρμογή
τουλάχιστον
κατά 1¼
εκατοστιαίες
μονάδες του
ΑΕΠ αρχίζοντας
από το 2010, να
καθορίσουν τα
λεπτομερή
μέτρα που
είναι
απαραίτητα για
τη μείωση του
ελλείμματος
κάτω από την
τιμή αναφοράς
μέχρι το 2012 και
να θεσπίσουν
μεταρρυθμίσεις
για τη συγκράτηση
των τρεχουσών
πρωτογενών
δαπανών κατά
τα επόμενα έτη.
Στις συστάσεις
του, το
Συμβούλιο έθεσε
ως προθεσμία
την 7η
Ιανουαρίου 2010
για τη λήψη
αποτελεσματικών
μέτρων.
(4)       Στις 3
Φεβρουαρίου 2010,
με βάση τις
φθινοπωρινές
προβλέψεις της
του 2009, η Επιτροπή
κατέληξε στο
συμπέρασμα ότι
η Πολωνία είχε
λάβει τα
απαιτούμενα
μέτρα σύμφωνα
με τη σύσταση του
Συμβουλίου της
7ης Ιουλίου 2009,
προκειμένου να
μειώσει το
δημοσιονομικό
έλλειμμα κάτω
από την τιμή αναφοράς
που ορίζεται
στη Συνθήκη
και έκρινε ότι
δεν ήταν
αναγκαία καμία
περαιτέρω
ενέργεια στο
πλαίσιο της
διαδικασίας
υπερβολικού
ελλείμματος. Με
βάση τις
φθινοπωρινές
προβλέψεις της
του 2011, η Επιτροπή
έκρινε ότι η
πορεία της
Πολωνίας δεν
ήταν η δέουσα και
της ζήτησε να
λάβει πρόσθετα
μέτρα, τα οποία
η Πολωνία
θέσπισε και
γνωστοποίησε
έως τις 10 Ιανουαρίου
2012. Κατά
συνέπεια, στις 11
Ιανουαρίου 2012, η
Επιτροπή
επιβεβαίωσε
ότι οι
πολωνικές
αρχές είχαν
λάβει αποτελεσματικά
μέτρα για την
έγκαιρη και
μόνιμη
διόρθωση του
υπερβολικού
ελλείμματος
και, προς στιγμήν,
δεν απαιτούντο
περαιτέρω
ενέργειες στο
πλαίσιο της
διαδικασίας
για το
υπερβολικό
έλλειμμα της
Πολωνίας[2].
(5)       Στις 21
Ιουνίου 2013, το
Συμβούλιο
κατέληξε στο
συμπέρασμα ότι
η Πολωνία είχε
λάβει αποτελεσματικά
μέτρα, αλλά
λόγω του ότι
προέκυψαν
αντίξοα
οικονομικά
συμβάντα με
μείζονες
επιπτώσεις στα
δημόσια
οικονομικά,
εξέδωσε
αναθεωρημένες
συστάσεις[3]. Ως εκ
τούτου, η
Πολωνία
πληρούσε τις
προϋποθέσεις
για παράταση
της προθεσμίας
διόρθωσης του
υπερβολικού
ελλείμματος
της γενικής
κυβέρνησης,
όπως ορίζεται
στο άρθρο 3
παράγραφος 5
του κανονισμού
(ΕΚ) αριθ. 1467/97. Το
Συμβούλιο
συνέστησε στην
Πολωνία να
θέσει τέλος
στην τρέχουσα
κατάσταση
υπερβολικού
ελλείμματος
μέχρι το 2014. Ο
στόχος που
πρέπει να
επιτύχει η
Πολωνία είναι
ο περιορισμός
του
ονομαστικού ελλείμματος
της γενικής
κυβέρνησης σε 3,6%
του ΑΕΠ το 2013 και
σε 3,0% του ΑΕΠ το 2014.
Ο στόχος αυτός
είναι
συνεκτικός με
ετήσια
βελτίωση του
διαρθρωτικού
ισοζυγίου του
προϋπολογισμού
κατά
τουλάχιστον 0,8%
του ΑΕΠ το 2013 και
κατά 1,3% του ΑΕΠ
το 2014,
αντίστοιχα, με
βάση τις
επικαιροποιημένες
εαρινές
προβλέψεις της
Επιτροπής του 2013.
Η Πολωνία θα
πρέπει να
εφαρμόσει με
αυστηρότητα τα
μέτρα που
έχουν ήδη
εγκριθεί και παράλληλα
να τα
συμπληρώσει με
επαρκή πρόσθετα
μέτρα, ώστε η
διόρθωση του
υπερβολικού
ελλείμματος να
επιτευχθεί έως
το 2014. Επίσης, η
Πολωνία θα πρέπει
να
χρησιμοποιήσει
όλα τα έκτακτα
έσοδα για τη
μείωση του
ελλείμματος.
Το Συμβούλιο
όρισε προθεσμία
μέχρι την 1η
Οκτωβρίου 2013 για
να λάβει η Πολωνία
αποτελεσματικά
μέτρα και,
σύμφωνα με το
άρθρο 3
παράγραφος 4α
του κανονισμού
(ΕΚ) αριθ. 1467/97, να
υποβάλει
λεπτομερή
έκθεση σχετικά
με τη
στρατηγική εξυγίανσης
που
προβλέπεται
για την
επίτευξη των
στόχων.
(6)       Στις 2
Οκτωβρίου 2013, η
Πολωνία
υπέβαλε έκθεση
σχετικά με τη
λήψη
αποτελεσματικών
μέτρων. Το
μακροοικονομικό
σενάριο στο
οποίο βασίζεται
η έκθεση είναι
παρόμοιο με
αυτό που
χρησιμοποιήθηκε
για το
πρόγραμμα
σύγκλισης του 2013.
Μετά από μέση
πραγματική
αύξηση του ΑΕΠ
κατά 4% ετησίως
κατά την περίοδο
2001-2011, ο ρυθμός της
οικονομικής
δραστηριότητας
επιβραδύνθηκε
σε ποσοστό 1,9% το 2012.
Σύμφωνα με το
μακροοικονομικό
σενάριο στο
οποίο
βασίζεται η
έκθεση για την
αποτελεσματική
δράση, το 2013 η
αύξηση του πραγματικού
ΑΕΠ
προβλέπεται να
σημειώσει περαιτέρω
επιβράδυνση σε
1,5% και, στη
συνέχεια, να
ανέλθει πάλι
σε 2,5% το 2014 και σε 3,8%
το 2015,
αντίστοιχα. Σύμφωνα
με τις
φθινοπωρινές
προβλέψεις της
Επιτροπής του 2013,
η αύξηση του
πραγματικού
ΑΕΠ προβλέπεται
να φθάσει σε 1,3%
το 2013, σε 2,5% το 2014 και
σε 2,9% το 2015.
Αντίθετα με τις
πολωνικές
αρχές, η γνώμη
της Επιτροπής
είναι λιγότερο
αισιόδοξη
σχετικά με τις
προβλέψεις
αύξησης της
εγχώριας
ζήτησης κατά
τη χρονική
περίοδο
αναφοράς,
ιδίως όσον
αφορά την
ιδιωτική
κατανάλωση και
τις ιδιωτικές
επενδύσεις.
(7)       Οι
πολωνικές
αρχές
προβλέπουν
έλλειμμα της
γενικής
κυβέρνησης ίσο
με το 4,8% του ΑΕΠ
το 2013, έναντι 3,9% το 2012.
Το ποσοστό
αυτό, το οποίο
είναι
υψηλότερο από
το 3,5% του ΑΕΠ που
προβλέπεται
στο
επικαιροποιημένο
πρόγραμμα
σύγκλισης του 2013,
οφείλεται τόσο
σε σημαντική
μείωση εσόδων
κατά 1,2% του ΑΕΠ
όσο και σε υπέρβαση
των δαπανών
κατά 0,1% του ΑΕΠ. Το
2014, μετά την
προβλεπόμενη
μεταρρύθμιση
του συνταξιοδοτικού
συστήματος,
που θα
οδηγήσει,
συγκεκριμένα,
σε εφάπαξ
μεταβίβαση
στοιχείων
ενεργητικού
αξίας ίσης με
το 8,5% του ΑΕΠ, το
πολωνικό
Υπουργείο Οικονομικών
προβλέπει
πλεόνασμα ίσο
με 4,5% του ΑΕΠ. Το 2015,
αναμένεται να
επανεμφανιστεί
έλλειμμα του
ισοζυγίου
γενικής
κυβέρνησης ίσο
με 3% του ΑΕΠ.
(8)       Όσον
αφορά το 2013 και
το 2014, οι
προβλέψεις της
Επιτροπής
είναι
παρόμοιες με
αυτές των
πολωνικών
αρχών. Και η
Επιτροπή προβλέπει
έλλειμμα του
ισοζυγίου τρεχουσών
συναλλαγών το 2013
ίσο με το 4,8% του
ΑΕΠ. Η επιδείνωση
σε σύγκριση με
το 3,9% του ΑΕΠ στο
βασικό σενάριο
της
διαδικασίας
υπερβολικού
ελλείμματος
(ΔΥΕ) οφείλεται
κυρίως στη
μείωση των
εσόδων. Το 2014, το
ισοζύγιο της
γενικής
κυβέρνησης
προβλέπεται
ότι θα είναι
πλεονασματικό
(+4,6% του ΑΕΠ) λόγω
της προβλεπόμενης
μεταρρύθμισης
του
συνταξιοδοτικού
συστήματος.
Για το 2015, η
Επιτροπή είναι
λιγότερο αισιόδοξη
από τις
πολωνικές
αρχές και
προβλέπει έλλειμμα
γενικής
κυβέρνησης ίσο
με το 3,3% του ΑΕΠ. Η
διαφορά του
ΑΕΠ κατά 0,3
ποσοστιαίες
μονάδες οφείλεται
κυρίως στη
μείωση των
τρεχόντων
εσόδων που συνδέεται
με λιγότερο
ευνοϊκές
προβλέψεις
σχετικά με την
αύξηση του
ονομαστικού
ΑΕΠ, καθώς και
με την αύξηση
των κρατικών
δαπανών στην
ενδιάμεση κατανάλωση.
Η επίτευξη των
στόχων σχετικά
με το έλλειμμα
υπόκειται
επίσης σε
κινδύνους
υλοποίησης.
(9)       Οι
πολωνικές
αρχές και η
Επιτροπή
προβλέπουν ότι
το ακαθάριστο
χρέος της
γενικής
κυβέρνησης θα
παραμείνει
κάτω από το
όριο του 60% για το
σύνολο της εξεταζόμενης
περιόδου.
Σύμφωνα με τις
φθινοπωρινές
προβλέψεις της
Επιτροπής του 2013,
ο δείκτης
χρέους/ΑΕΠ
προβλέπεται να
μειωθεί από 55,6%
το 2012 σε 51% το 2014,
κυρίως ως
συνέπεια της εξαγγελθείσας
μεταβίβασης
του
ενεργητικού
των συνταξιοδοτικών
ταμείων, ίσης
με 8,5% του ΑΕΠ,
προτού
σημειώσει
ελαφρά αύξηση
σε 52,5% το 2015.
(10)     Δεδομένου
ότι, σύμφωνα με
τις
φθινοπωρινές
προβλέψεις της
Επιτροπής του 2013,
το έλλειμμα
της γενικής κυβέρνησης
το 2013 πρόκειται
να ανέλθει στο 4,8%
του ΑΕΠ, η
Πολωνία δεν θα
μπορέσει να
επιτύχει τον
στόχο
ονομαστικού
ελλείμματος 3,6%
του ΑΕΠ που
συνέστησε το
Συμβούλιο.
Επίσης η
ετήσια προσαρμοσμένη
διαρθρωτική
προσπάθεια το 2013
(0,3% του ΑΕΠ) είναι
αισθητά
χαμηλότερη από
τη συνιστώμενη
ετήσια δημοσιονομική
προσπάθεια (0,8%
του ΑΕΠ). Η «εκ των
κάτω προς τα
άνω» ανάλυση
των νέων
μέτρων διακριτικής
ευχέρειας, σε
συνδυασμό με
την αξιολόγηση
της εξέλιξης
των δαπανών[4],
δείχνει
συνολική
δημοσιονομική
προσπάθεια ίση
με 0,2% του ΑΕΠ.
Αυτή η
δημοσιονομική
προσαρμογή των
απαιτούμενων
συμπληρωματικών
μέτρων απέχει
πολύ από το 0,4%
του ΑΕΠ που
ορίζεται στη
σύσταση του
Συμβουλίου και
επιβεβαιώνει
ότι, το 2013, η Πολωνία
δεν κατέβαλε
τις
δημοσιονομικές
προσπάθειες
σύμφωνα με τις
συστάσεις του
Συμβουλίου.
(11)     Όσον
αφορά το 2014, η
Επιτροπή
προβλέπει
πλεόνασμα γενικής
κυβέρνησης ίσο
με το 4,6% του ΑΕΠ.
Κατά συνέπεια,
ο στόχος του
ονομαστικού
ελλείμματος
προβλέπεται να
επιτευχθεί
μόνο λόγω της
εφάπαξ
μεταβίβασης
του
ενεργητικού
των
συνταξιοδοτικών
ταμείων. Το 2014, η
προβλεπόμενη
ετήσια
προσαρμοσμένη
διαρθρωτική προσπάθεια
(1,4% του ΑΕΠ) είναι
υψηλότερη από
τη συνιστώμενη
δημοσιονομική
προσπάθεια για
το εν λόγω έτος
(1,3% του ΑΕΠ).
(12)     Γενικά,
η Πολωνία δεν
έχει
συμμορφωθεί με
τους συνιστώμενους
δημοσιονομικούς
στόχους για το
2013, ενώ οι στόχοι
που έχουν
καθοριστεί στη
σύσταση του
Συμβουλίου της
21ης Ιουνίου 2013 για
το 2014
προβλέπεται
ότι θα
επιτευχθούν.
Ωστόσο, σύμφωνα
με την
πρόβλεψη της
Επιτροπής για
το 2015, η διόρθωση
του
υπερβολικού
ελλείμματος το
2014 δεν προβλέπεται
να είναι
μόνιμη,
δεδομένου ότι
το έλλειμμα
αναμένεται να
ανέλθει στο 3,3%
του ΑΕΠ,
ΑΠΟΦΑΣΙΖΕΙ:
Άρθρο 1
Η
Πολωνία δεν
έλαβε
αποτελεσματικά
μέτρα το 2103 σε εφαρμογή
της σύστασης
του Συμβουλίου
της 21ης Ιουνίου
2013, βάσει του
άρθρου 126
παράγραφος 7
της Συνθήκης.
Άρθρο 2
Η
παρούσα
απόφαση απευθύνεται
στη Δημοκρατία
της Πολωνίας.
Βρυξέλλες,
                                                                       Για
το Συμβούλιο
                                                                       Ο
Πρόεδρος
[1]               ΕΕ L 209 της 2.8.1997, σ.
6.
[2]               Ανακοίνωση
της Επιτροπής
προς το
Συμβούλιο σχετικά
με την
αξιολόγηση της
εκτέλεσης του
προϋπολογισμού
στο πλαίσιο
των εν
εξελίξει
διαδικασιών υπερβολικού
ελλείμματος
μετά τις
φθινοπωρινές
προβλέψεις των
υπηρεσιών της
Επιτροπής για
το 2011 — COM (2012) 4 final της 11.1.2012.
[3]               Σύσταση
του
Συμβουλίου,
της 21ης Ιουνίου
2013, προκειμένου
να τερματιστεί
η κατάσταση
υπερβολικού
δημοσιονομικού
ελλείμματος
στην Πολωνία.
[4]               Διόρθωση
για υπέρβαση ή
υστέρηση της
εκτέλεσης των
δαπανών, η
οποία δεν
υπόκειται στο
έλεγχο της κυβέρνησης.